హంపనగౌడ బాదర్లి

హంపనగౌడ బాదర్లి (జననం 1950) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు సింధనూరు శాసనసభ నియోజకవర్గం నుండి ఐదుసార్లు ఎమ్మెల్యేగా ఎన్నికయ్యాడు. 
రాజకీయ జీవితం 
హంపనగౌడ బాదర్లి జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1989 శాసనసభ ఎన్నికలలో సింధనూరు శాసనసభ నియోజకవర్గం నుండి జనతా పార్టీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఆర్. నారాయణప్పపై 28,345 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1994 శాసనసభ ఎన్నికలలో జనతాదళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కె. విరూపాక్షప్ప చేతిలో 447 ఓట్ల స్వల్ప తేడాతో ఓడిపోయాడు.

హంపనగౌడ బాదర్లి 1999 శాసనసభ ఎన్నికలలో సింధనూరు శాసనసభ నియోజకవర్గం నుండి జనతాదళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కె. విరూపాక్షప్పపై 5486 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన ఆ తరువాత భారత జాతీయ కాంగ్రెస్ పార్టీలో చేరి 2004 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి హనుమానగౌడ అమరేశప్పగౌడపై 48,724 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. 

హంపనగౌడ బాదర్లి 2008 శాసనసభ ఎన్నికలలో సింధనూరు శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి వెంకటరావు నాదగౌడ చేతిలో 14,874 ఓట్ల తేడాతో ఓడిపోయాడు. ఆయన 2013 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బదవర శ్రమికర రైతరా కాంగ్రెస్ అభ్యర్థి కె కరియప్పపై 13,016 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికై 2016లో మైసూర్ సేల్స్ ఇంటర్నేషనల్ లిమిటెడ్‌కు ఛైర్మన్‌గా నియమితులయ్యాడు. 

హంపనగౌడ బాదర్లి 2018 శాసనసభ ఎన్నికలలో సింధనూరు శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి వెంకటరావు నాదగౌడ చేతిలో 1,597 ఓట్ల తేడాతో ఓడిపోయాడు. ఆయన 2023 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కె కరియప్పపై 21,942 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు. 

హంపనగౌడ బాదర్లి 2024 జనవరి 26న కర్ణాటక రాష్ట్ర పారిశ్రామిక & మౌలిక సదుపాయాల అభివృద్ధి సంస్థ చైర్మన్‌గా నియమితులయ్యాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2013 కర్ణాటక శాసనసభ్యులు
వర్గం:2023 కర్ణాటక శాసనసభ్యులు